### Beslutninger

Fremsendes til Sundheds- og Omsorgsudvalget til behandling i henhold til beslutning i byrådets møde den 6. marts 2024.

###

.

### Resume

Med budget 2024 er der afsat 10 mio. kr. til indsatser i samarbejde med et nyt advisory board for Sundhed og Omsorg. Med denne indstilling udmøntes de første 5 mio. kr. De øvrige midler udmøntes på et senere tidspunkt.

Advisory boardet skal rådgive om, hvordan vi løser udfordringerne på sundheds- og ældreområdet, styrke samarbejdet mellem erhvervslivet og kommunen og give input til, hvordan de 10 mio. kr. skal udmøntes. ”Formålet er – med inddragelse af private aktører – at få nye perspektiver på driften på sundheds- og ældreområdet, nye innovative løsninger og inddragelse af frivillige”, jf. forligsteksten.

Sundhed og Omsorg inddrager Borgmesterens Afdelingen i udmøntningen af midlerne. Den endelige beslutning træffes af rådmanden for Sundhed og Omsorg.

Advisory boardet er nedsat for perioden 2023-2025. Medlemmerne blev inviteret i september 2023 og er udpeget af rådmanden for Sundhed og Omsorg. Første møde i advisory boardet var den 14. november 2023.

### Beslutningspunkter

Det indstilles:

At 1) kommissoriet for advisory boardet for Sundhed og Omsorg (bilag 1) tages til efterretning

At 2) 5 mio. kr. frigives fra reserven til Sundhed og Omsorg og udmøntes til formålet, jf. budgetforlig 2024-2027.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-02-2024

Mikael Johansen: 11

Fremsendes til [adresse] med bemærkning, at Magistraten i mødet 20. februar 2024 anbefaler, at byrådet tiltræder Magistratsafdelingen for Sundhed og Omsorgs indstilling af 6. februar 2024.

Anton Andresen tog forbehold.